Philip Seymour Hoffman

Philip Seymour Hoffman (født 23. juli 1967 i Fairport i New York, død 2. februar 2014 på Manhattan i New York City) var en amerikansk karakterskuespiller. Han vant Oscar for beste mannlige hovedrolle for rollen som Truman Capote i filmen Capote (2005).


== Privatliv ==
Philip Hoffmans far var protestant og hans mor var katolikk, men han ble ikke strengt oppdratt i noen av religionene. Han levde sammen med kostymedesigneren Mimi O’Donnell, som han i 2003 fikk sønnen Cooper Alexander sammen med.


== Filmkarriere ==
Hoffman tok en Bachelor of Fine Arts i drama etter å ha fullført sin utdannelse ved New York-universitet Tisch School of the Arts. Hans første steg innenfor filmen kom i 1991 da han hadde en mindre birolle i Duften av kvinne (Scent of a Woman). I 1998–1999 bidro han til større filmer som Flawless, Magnolia og Den talentfulle mr. Ripley som innebar et større gjennombrudd. I dokumentarfilmen The Last Party, som handler om presidentvalget i år 2000, spilte han seg selv. Han fikk også gode kritikker for sin hovedrolle i filmen Owning Mahowny.
Utover sin filmkarriere fikk Hoffman anerkjennelse for sine teatertolkninger. Han ble nominert til tre Tony-priser for beste skuespiller for stykker på Broadway; i 2000 for Sam Shepards True West, i 2003 for Eugene O’Neills Lang dags ferd mot natt og i 2012 for Arthur Millers En handelsreisendes død.
I 2006 vant Hoffman en Golden Globe som beste skuespiller innenfor drama, for sin rolle som forfatteren Truman Capote i filmen Capote. Rollen ga ham dessuten en Oscar og dessuten priser som beste skuespiller av bortimot ti filmkritikerforeninger, inkludert National Board of Review, Toronto Film Critics og Los Angeles Film Critics.
Hoffman erstattet Kenneth Branagh som Tom Cruises erkefiende i storfilmen Mission: Impossible III.
Hoffman ble igjen Oscar-nominert, for beste mannlige birolle, i 2007 for Charlie Wilson's War, og i 2008 for sin innsats i Doubt.


== Død ==
Hoffman ble funnet død i sitt hjem på Manhattan i New York 2. februar 2014.


== Utvalgte filmer ==
1992 – Duften av kvinne
1994 – When a Man Loves a Woman
1996 – Twister
1997 – Boogie Nights
1998 – Den store Lebowski
1998 – Happiness
1999 – Magnolia
1999 – Den talentfulle mr. Ripley
2000 – Almost Famous
2002 – Den røde drage (Red Dragon)
2002 – 25th Hour
2003 – Tilbake til Cold Mountain
2004 – Along Came Polly
2005 – Capote
2006 – Mission: Impossible III
2007 – The Savages
2007 – Before the Devil Knows You're Dead
2007 – Charlie Wilson's War
2008 – Synecdoche, New York
2008 – Doubt
2009 – Mary og Max
2009 – The Boat That Rocked
2011 – Maktens menn
2011 – Moneyball
2012 – The Master
2013 – The Hunger Games: Catching Fire
2014 – The Hunger Games: Mockingjay - Part 1


== Referanser ==


== Eksterne lenker ==
(en) Philip Seymour Hoffman på Internet Movie Database 
(sv) Philip Seymour Hoffman i Svensk Filmdatabas 
(da) Philip Seymour Hoffman på Filmdatabasen 
(da) Philip Seymour Hoffman på Scope 
(fr) Philip Seymour Hoffman på Allociné 
(en) Philip Seymour Hoffman på AllMovie 
(en) Philip Seymour Hoffman hos Turner Classic Movies 
(en) Philip Seymour Hoffman hos Rotten Tomatoes 
(en) Philip Seymour Hoffman hos The Movie Database 
(en) Philip Seymour Hoffman hos Internet Broadway Database 
(en) Philip Seymour Hoffman på Internet Broadway Database
(en) Philip Seymour Hoffman på Internet Off-Broadway Database
Artikkelen har ingen egenskaper for filmpersondatabaser i Wikidata